cyanic-selkie/wikianc huggingface dataset:
রো রো রো ইওর বোট
সংযোজিত বা বিকল্প স্তবক
হা..হা..!ফুলড ইউ,
অ্যাইম অ্যা সাবমেরিন!
থ্রো ইওর টিচার ওভারবোর্ড
এন্ড লিছেন টু হার স্ক্রিম।
এবং
রো,রো, রো ইওর বোট,
ট্রাই টু মেইক ইট ব্যাক টু সোউর
বিফোর ইওর বোট সিংকস্।
র‍্যান্ডি বুথে-উইলসন হত্যা
র‍্যান্ডি স্টেসি বুথে-উইলসন (প্রাথমিকভাবে তার মধ্যনাম দ্বারা পরিচিত) একজন আমেরিকান মহিলা ছিলেন। তিনি ১৯৯৫ সালের ৬ ডিসেম্বর উত্তর ক্যারোলিনার অনস্লো কাউন্টির জ্যাকসনভিলে মৃত অবস্থায় আবিষ্কৃত হন, প্রথম দিকে তাঁর মৃতদেহের পরিচয় পাওয়া যাচ্ছিল না।
জীবন এবং অন্তর্ধান
বুথে-উইলসন ছিলেন একজন মার্কিন নৌ সৈনিক যিনি ১৯৮১ সালে সহকর্মী নৌ সৈনিক আর্ল উইলসনকে বিয়ে করেছিলেন। এই দম্পতির দুই ছেলে, ১৯৮৪ সালে জন্ম নেওয়া আর্ল তৃতীয় এবং ১৯৮৭ সালে জন্মানো এলিয়ট, এছাড়া এক মেয়ে লেসলি ছিল। আর্ল এবং বুথে-উইলসনের বিয়ে ১৯৯৪ সালে আরও খারাপ হতে শুরু করে এবং ১৯৯৪ সালের আগস্টমাসে মেরিন কর্পস থেকে অব্যাহতি পাওয়ার পর তাদের বিবাহ বিচ্ছেদ হয়। আর্ল শিশু সহায়তা অর্থ প্রদান করতে দেরি করতেন। বুথে-উইলসন তার সন্তানদের নিয়ে তার জন্মস্থান নিউ ইয়র্কে চলে যান। পরিবারটি একটি অ্যাপার্টমেন্টে সহ বিভিন্ন স্থানে থাকত, যেমন বুথে-উইলসনের মায়ের বাড়ি। বুথে-উইলসন সেই সময় ম্যানহাটনের একটি জাদুঘরের নিরাপত্তা রক্ষী হিসেবে কাজ করছিলেন।
১৯৯৪ সালের ২৮ শে অক্টোবর, বুথে-উইলসন তার সন্তানদের ছেড়ে নিউ ইয়র্কের কুইন্সে তার বোনের সাথে দেখা করতে যান, কিন্তু তিনি সেখানে পৌঁছোননি। পরে, বুথে-উইলসনের গাড়িটি একটি বিতর্কিত স্থানে পরিত্যক্ত অবস্থায় পাওয়া যাবে।
সন্তানদের প্রতি লেখা বুথে-উইলসনের কিছু চিঠি আবিষ্কৃত হয়েছিল যা ইঙ্গিত দেয় যে তিনি তাদের ছেড়ে যাওয়ার পরিকল্পনা করেছিলেন। পরে তার ক্রেডিট কার্ডগুলি তার স্বামীকে মেল করা হয়েছিল। সন্তানদের সম্বোধন করে লেখা চিঠিগুলির ফরেনসিক বিশ্লেষণ কে লিখেছে তা নির্ধারণ করা যায়নি, যদিও সেগুলি বুথে-উইলসনের হাতের লেখার মতই ছিল।
আবিষ্কার
থাম্ব|225x225পিক্সেল| ভুক্তভোগীর মুখের পুনর্গঠন, যিনি ভুলভাবে ককেশীয় হিসাবে শ্রেণীবদ্ধ ছিলেন।
কঙ্কালের কাছে কিছু লালচে চুল পাওয়া গিয়েছিল যা সম্ভবত তার ছিল। তার দাঁতে চিকিৎসামূলক বিভিন্ন প্রমাণ ছিল, যদিও কিছু তার মুখ থেকে বেরিয়ে এসেছিল। তার শরীরের পরীক্ষায় ইঙ্গিত ছিল যে তার পাঁজর বিভক্ত ছিল। নাইকি জুতা, সোনার গহনা, হুপ কানের দুল, লাল, কালো এবং হলুদ পোশাক, একটি হোটেলের চাবি এবং নিউ ইয়র্কথেকে সাবওয়ে টোকেনের মতো আইটেমগুলিও ঘটনাস্থলে উপস্থিত ছিল। তার হাড়ে খারাপ কোনও কিছুর প্রমাণ পাওয়া যায়নি, যদিও মনে করা হয় যে তাকে হত্যা করা হয়েছিল।
আগডু
আগডু (সে থামবে না) হল ২০১৪ সালে মুক্তিপ্রাপ্ত একটি ভারতী তেলুগু অ্যাকশন কমেডি চলচ্চিত্র। ছবিটি পরিচালনা করেন শ্রীনু বৈটলা এবং ছবির কাহিনি রচনা করেন অনিল রবিপুডি, উপ্রেন্দ্র মাধব ও প্রবীণ বর্মা। রাম অচন্ত, গোপীচন্দ অচন্ত ও অনিল শঙ্কর তাদের ১৪ রিলস এন্টারটেইনমেন্টের ব্যানারে ছবিটি প্রযোজনা করেন। আগডু ছবিতে মুখ্য ভূমিকায় অভিনয় করেন মহেশ বাবু ও তামান্না এবং পার্শ্বচরিত্রে অভিনয় করেন রাজেন্দ্র প্রসাদ, সোনু সুদ, ব্রহ্মানন্দম ও এম. এস. নারায়ণ। শ্রুতি হাসান এই ছবির একটি আইটেম নাম্বারে উপস্থিত ছিলেন।
এস. তমনের সংগীত পরিচালনায় ৫০তম ছবিটি হল আগডু কে. ভি. গুহন এই ছবির সিনেম্যাটোগ্রাফি ও এম. আর. বর্মা এটির সম্পাদনার দায়িত্বে ছিলেন। এই ছবিতে মহেশ বাবু শঙ্কর নামে এক এনকাউন্টার বিশেষজ্ঞের চরিত্রে অভিনয় করেন। শঙ্কর বুক্কাপতনমে পুলিশের সার্কেল ইন্সপেক্টর হিসাবে বদলি হয়ে যায়। তার উপর দামোদর (সোনু সুদ অভিনীত) নামে এক প্রভাবশালী গুন্ডা সর্দারের একটি বিদ্যুৎ কেন্দ্র স্থাপনের কাজ রুখে দেওয়ার দায়িত্ব অর্পণ করা হয়। উল্লিখিত বিদ্যুৎ কেন্দ্রটি স্থানীয় প্রাকৃতিক সম্পদের ক্ষেত্রে ক্ষতিকারক বলে মনে করা হয়েছিল। শঙ্কর জানতে পারে তার ভাই ভরতের আত্মহত্যার কারণ এই দামোদর। তখন সে প্রতিশোধ নিতে দৃঢ়প্রতিজ্ঞ হয়।
আগডু ছবির বাজেট ছিল ৫৪ কোটি টাকা। প্রিন্সিপ্যাল ফোটোগ্রাফি শুরু হয় ২০১৩ সালের ২৮ নভেম্বর এবং শেষ হয় ২০১৪ সালের ৫ সেপ্টেম্বর। ছবির অধিকাংশ অংশের শ্যুটিং হয় হায়দ্রাবাদ শহরে ও তার আশেপাশে। কয়েকটি অংশের শ্যুটিং হয় মুম্বই, গুজরাত, বেল্লারি ও কেরলে। কয়েকটি গানের দৃশ্যের শ্যুটিং হায়দ্রাবাদ ও বেলারির পাশাপাশি হয় লাদাখ, সুইজারল্যান্ড ও উটিতে। ৫০ দিনের পোস্ট-প্রোডাকশন পর্বের সমাপ্তি ঘটে ২০১৪ সালের ১৬ সেপ্টেম্বর।
২০১৪ সালের ১৯ সেপ্টেম্বর আগডু বিশ্বব্যাপী মুক্তিলাভ করে। ছবিটি সমালোচকদের ইতিবাচক প্রতিক্রিয়াই অর্জন করে এবং বক্স অফিসেও সাফল্যের সঙ্গে ব্যবসা শুরু করে। প্রতিকূল জনশ্রুতি ও মুক্তিপ্রাপ্ত অন্যান্য ছবির সঙ্গে প্রতিযোগিতার ফলে সার্বিকভাবে আগডু ছবির সংগৃহীত আয় দাঁড়ায় ৩৪২.৫ মিলিয়ন টাকা এবং এটিকে ফ্লপ ঘোষণা করা হয়। যদিও মার্কিন যুক্তরাষ্ট্রের বক্স অফিসে প্রাক্‌বীক্ষণ সহ প্রথম দুই দিনে এই ছবির বাণিজ্য এক মিলিয়ন মার্কিন ডলার ছাপিয়ে যায়। এটি ছিল এই ছবির একটি গুরুত্বপূর্ণ প্রাপ্তি। ছবিটি এনকাউন্টার শঙ্কর নামে হিন্দিতে এবং ইদুদান্ড পুলিশ নামে তামিলে ডাব করা হয়।
কোরিয়া ফুটবল অ্যাসোসিয়েশন
কোরিয়া ফুটবল অ্যাসোসিয়েশন (대한축구협회. Korea Football Association; এছাড়াও সংক্ষেপে কেএফএ নামে পরিচিত) হচ্ছে দক্ষিণ কোরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৮ সালে প্রতিষ্ঠিত হয়েছে। এটি প্রতিষ্ঠার ২০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর দক্ষিণ কোরিয়ার রাজধানী সিউলে অবস্থিত।
এই সংস্থাটি দক্ষিণ কোরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কে লীগ এবং ডাব্লিউকে লীগের মতো প্রতিযোগিতার সকল কার্যক্রম পরিচালনা করে। বর্তমানে কোরিয়া ফুটবল অ্যাসোসিয়েশনের সভাপতির দায়িত্ব পালন করছেন চুং মং গু এবং সাধারণ সম্পাদকের দায়িত্ব পালন করছেন চুন হাঞ্জিন।
সম্রাট ইয়াও
সম্রাট ইয়াও (২৩৫৬-২২৫৫ খ্রিষ্টপূর্বাব্দ) ছিলেন একজন পৌরাণিক চীনা শাসক। বিভিন্ন উৎসের ভিত্তিতে তাঁকে চীনের ঐতিহ্যবাহী পৌরাণিক ত্রিলোক ও পাঁচ সম্রাট এর একজন বলে মনে করা হয়।
বংশপরিচয় এবং প্রাথমিক জীবন
ইয়াওর বংশগত নাম ছিল য়ি কি (伊祁) অথবা কি (祁),বংশের নাম ছিল তাওটাং(陶唐), এবং প্রদত্ত পারিবারিক নাম ছিল  ফাংজুন  (放勳)। তিনি ছিলেন সম্রাট কু এবং কিংদুর দ্বিতীয় পুত্র(慶都)। তিনি টাং ইয়াও(唐堯) নামেও পরিচিত।
ইয়াওর মাকে দেবি ইয়াও-মু নামে পূজা করা হত।
উপকথা
উপকথানুসারে ইয়াও ২০ বছর বয়সে শাসকের পদে আসীন হন এবং ১১৯ বছর বয়সে তাঁর দুই কন্যার স্বামী মহামতি সুনের হাতে সিংহাসনের ভার দিয়ে মৃত্যুবরণ করেন। বাঁশের কাহিনী নামক উপাখ্যান অনুসারে, ইয়াও তাঁর শাসনকালের ৭৩তম বছরে শুনের নিকট শাসনের দায়িত্ব অর্পণ করেন এবং সুনের রাজত্বে জীবনের বাকি ২৮ বছর কাটিয়ে দেন।
বাঁশের কাহিনী
বাঁশের কাহিনী উপাখ্যানে ইয়াও তাঁর রাজত্বের ৫৮তম বছরে রাজপুত্র দানঝুকে দানশুইয়ে নির্বাসিত করেন। উপাখ্যানটিতে আরো আছে যে, সুনকে ক্ষমতায় অধিষ্ঠিত করার জন্য ইয়াওর পদত্যাগের পরে দানঝুর সাথে সুনের দূরত্ব সৃষ্টি হয়। ইয়াওর মৃত্যুর পর সুন দানঝুকে সিংহাসনে বসাতে চাইলেও তিনি ব্যর্থ হন।
যদিও কাহিনীর কিছু জায়গায় ভিন্ন ঘটনার বর্ণনা পাওয়া যায়। সেসব জায়গায় বলে হয়েছে যে, সুন ইয়াওকে সিংহাসনচ্যুত করেন এবং জেলখানায় আটক করেন। এরপর সুন নিজে ক্ষমতায় আসার আগে কিছু সময়ের জন্য দানঝুকে সিংহাসনে বসান।
বংশগত উত্তরাধিকার
হান রাজবংশের সম্রাট লিউ বাংকে ইয়াও তাঁর পূর্বপুরুষ হিসেবে দাবি করতেন। অন্যান্য বেশ কিছু গুরুত্বপূর্ণ অভিজাত পরিবারও ইয়েলো সাম্রাজ্য এর মাধ্যমে বংশগত বিস্তারের দাবি করে।
জ্যোতির্বিদ্যা পর্যবেক্ষণ
কিছু চীনা সাহিত্যের নথি যেমন, শাং সুর (প্রাচীনকালের বই) ইয়াও দিয়ান (ইয়াওর নথি) এবং শিজির (ঐতিহাসিক দলিল) ইউদিবেনজি (পাঁচ রাজার দলিল) অনুসারে রাজা ইয়াও আকাশবিষয়ক বিভিন্ন ঘটনা, যেমন সূর্যোদয়, সূর্যাস্ত ও সন্ধ্যায় উদিত তারা পর্যবেক্ষণের জন্য বেশ কয়েকজন জ্যোতির্বিদ নিয়োগ করেন। মূলত, অধিবর্ষসহ ৩৬৬ দিনের একটি সৌর ও চান্দ্রবর্ষের পঞ্জিকা তৈরি করার জন্যই তিনি এসব পদক্ষেপ গ্রহণ করেছিলেন।
শানজির একটি প্রাচীন স্থান, তাওসিতে সাম্প্রতিক প্রত্নতাত্ত্বিক কাজের মাধ্যমে ২৩০০-১৯০০ খ্রিষ্ট্রপূর্বাব্দের কিছু প্রমাণ পাওয়া গেছে। পূর্ব এশিয়ার সবচেয়ে প্রাচীন এক ধরনের মানমন্দির – তাওসিতে পাওয়া গিয়েছিল যা প্রাচীন দলিলাদির সাথে মিলে যায়।
কিছু চীনা প্রত্নতত্ত্ববিদ মনে করেন যে, তাওসি ছিল ইউতাং(有唐) রাজ্যের একটি জায়গা যা সম্রাট ইয়াওর দ্বারা বিজিত হয়েছিল এবং তিনি এখানে তাঁর রাজধানী প্রতিষ্ঠা করেছিলেন।
তাওসিতে প্রাপ্ত স্থাপত্যের মধ্যে রয়েছে একটি বহিঃস্থ অর্ধচক্রাকৃতির পথ এবং একটি ৬০ মিটার ব্যাসবিশিষ্ট অর্ধবৃত্তাকার টাইপার (এক ধরনের নির্মাণকৌশল) মাচা; এটি ২০০৩-২০০৪ সালে আবিষ্কৃত হয়েছিল।
ইসরায়েলি-ফিলিস্তিনি সংঘাত
thumb|right|300px|মানচিত্রে ইসরায়েল, পশ্চীম তীর, গাজা উপত্যকা ও গোলান হাইট্‌স ইসরায়েলি-ফিলিস্তিনি সংঘাত অনেক দিন ধরে ফিলিস্তিন ও ইসরায়েল এর মধ্যে চলে আসা সংঘাতকে নির্দেশ করে। একে বৃহত্তর অর্থে আরব-ইসরায়েল সংঘাতের একটি উল্লেখযোগ্য অংশ হিসেবেও আখ্যায়িত করা যায়। দুইটি আলাদা জাতি করার জন্য অনেক পরিকল্পনাই করা হয়েছে। এই পরিকল্পনাগুলো বাস্তবায়িত হলে ইসরায়েলের পাশে একটি স্বাধীন-সার্বভৌম ফিলিস্তিন রাষ্ট্রও গঠিত হতো। একটি সাম্প্রতিক জরিপে দেখা গেছে, দুই দেশের অধিকাংশ মানুষই এই সংঘাত নিরসনে অন্য যেকোন পরিকল্পনার তুলনায় দুই-জাতি পরিকল্পনাকে বেশি সমর্থন করে। অধিকাংশ ফিলিস্তিনি মনে করে, তাদের ভবিষ্যৎ রাষ্ট্র হওয়া উচিত পশ্চিম তীর ও গাজা উপত্যকা-কে কেন্দ্র করে। অধিকাংশ ইসরায়েলীও এই ধারণা সমর্থন করে। হাতে গোনা মাত্র কয়েকজন শিক্ষাবিদ সবকিছু বাদ দিয়ে একটিমাত্র রাষ্ট্র গঠনকে সমর্থন করে। তাদের মতে সমগ্র ইসরায়েল, পশ্চিম তীর ও গাজা মিলে একটি দ্বি-জাতীয় রাষ্ট্র গঠিত হওয়া উচিত যেখানে সবার সমান অধিকার থাকবে। কিন্তু এ নিয়ে কোন স্থির সিদ্ধান্তে আসা সম্ভব হয়নি। কারণ প্রত্যেকেই অন্যের কোন না কোন প্রস্তাবে অসম্মতি জ্ঞাপন করছে।
এই সংঘাতে দেশী-বিদেশী অনেকগুলো শক্তি ও বিষয় জড়িয়ে পড়েছে। সংঘাতে সরাসরি অংশ নেয়া দলগুলো হচ্ছে, এক পক্ষে ইসরায়েল সরকার যার প্রধান নেতা এহুদ ওলমার্ট। আর অন্য পক্ষে ফিলিস্তিন লিবারেশন অর্গানাইজেশন (পিএলও) যার প্রধান নেতা বর্তমানে মাহমুদ আব্বাস। এই দুই পক্ষের মধ্যে আনুষ্ঠানিক সমঝোতা তৈরীতে কেন্দ্রী চরিত্র হিসেবে কাজ করে কোয়ার্টেট অফ দ্য মিড্‌ল ইস্ট (বা শুধু কোয়ার্টেট) নামে পরিচিত একটি দল। এই দলে কূটনৈতিকভাবে অংশ নেয় মার্কিন যুক্তরাষ্ট্র, রাশিয়া, ইউরোপীয় ইউনিয়ন এবং জাতিসংঘ। আরব লীগ এই সংঘাতের আরেক নায়ক যারা একটি বিকল্প শান্তি পরিকল্পনা পেশ করেছে। আরব লীগের প্রতিষ্ঠাতা সদস্য মিশর এতে মুখ্য ভূমিকা রাখছে।
২০০৬ সালের পর থেকে প্যালেস্টাইনীয় (ফিলিস্তিনি) অংশ দুটি প্রধান দলে বিভক্ত হয়ে পড়েছে: ফাতাহ এবং হামাস। এর মধ্যে ফাতাহ-ই বর্তমানে সবচেয়ে বড় দল। এর ফলে দেশের কেন্দ্রীয় অন্তর্বর্তীকালীন সরকার কর্তৃক শাসিত মূল ভূমি ব্যবহারিক অর্থে দুই ভাগে ভাগ হয়ে গেছে: পশ্চিম তীরে (West Bank) ফাতাহ এবং গাজা উপত্যকায় হামাস প্রভাব বিস্তার করেছে। এতে সমস্যা আরও বৃদ্ধি পেয়েছে, কারণ ইসরায়েলসহ অনেকগুলো দেশই হামাসকে সন্ত্রাসী সংগঠন মনে করে। তার মানে, ২০০৬ এর নির্বাচনে হামাস সংখ্যাগরিষ্ঠ আসনে বিজয়ী হলেও তাদেরকে কোন আন্তর্জাতিক সমঝোতা অনুষ্ঠানে অংশ নিতে দেয়া হবে না।
ইসরায়েল ও ফিলিস্তিন রাষ্ট্রের অভ্যন্তরে এই সংঘাত নিয়ে বিভিন্ন রকম মতামতের সৃষ্টি হয়েছে। এর মাধ্যমে বোঝা যায়, সংঘাতটা শুধু ইসরায়েল আর ফিলিস্তিনের মধ্যে নয়, উভয়ের অভ্যন্তরেও অনেক অন্তর্দ্বন্দ্ব বিদ্যমান। এই সংঘাতের সবচেয়ে বীভৎস দিক হচ্ছে দীর্ঘমেয়াদী সহিংসতা। অনেক দিন ধরে এই অঞ্চলে এক নাগাড়ে হতাহতের ঘটনা ঘটছে। এই যুদ্ধে অংশ নিচ্ছে সেনাবাহিনী, আধাসামরিক বাহিনী এবং সন্ত্রাসী গোষ্ঠীগুলো। শুধু সামরিক লোকই মারা যাচ্ছে না, সাথে প্রচুর বেসামরিক হতাহতের ঘটনা ঘটছে।
আবু দুজানা সিমাক বিন খারাসা
Skilled in melee combat
যুদ্ধক্ষেত্রে মুহাম্মদ স এর সবচেয়ে দক্ষ সাথী হিসেবে আবু দুজানাকে স্মরণ করা হয়। বিশেষ করে মিলীই যুদ্ধের জন্যে স্মরনীয় হয়ে আছেন তিনি। তিনি যুদ্ধক্ষেত্রে মাথায় লাল ফিতা বেঁধে রাখতেন। তাই তাকে সহজে আলাদা করা যেতো। উহুদের যুদ্ধে তিনি মুহাম্মদ স এর তলোয়ার লাভ করেন।  হাদিসে যার উল্লেখ আছে:
উহুদের যুদ্ধ উহুদের যুদ্ধে রাসূল ﷺ সাহাবীদের উৎসাহ দেবার জন্য একটি ধারালো তরবারি হাতে নিয়ে বললেন যে " এটাকে গ্রহণ করবে?কে এর মর্যাদা রক্ষা করবেন? বলাবাহুল্য ওই তরবারিটি গ্রহণের জন্য কয়েকশো সাহাবী ছিলেন যাদের মাঝে অনেকে ছিল অত্যন্ত বীরযোদ্ধা। কিন্তু উপস্থিতদের মধ্যে আবু দুজানা ◌ؓ” এগিয়ে আসলেন এবং বললেন "হে আল্লাহর রাসূল! এই তরবারির হক্ব কি?" তখন আল্লাহর রাসূল বললেন "এর দ্বারা তুমি শত্রুদের মুখে এমন ভাবে মারবে যেন তা বেঁকে যায়" তখন আবু দুজানা ◌ؓ "হে আল্লাহর রাসূল আমি এরকমই করব" তখন রাসূল ﷺ আবু দুজনের হাতে তরোয়াল দিয়ে দেন। আবু দুজানা উঠেছিলেন তিনি যুদ্ধক্ষেত্রে মাথায় একটি লাল পাগড়ী বেঁধে অত্যন্ত গর্বভরে চলাফেরা করতেন। এই লাল পাগড়ী বাধা দেখে মানুষ বুঝতো যে, আবু দুজানা◌ؓ” এইবার শহীদ না হওয়া পর্যন্ত যুদ্ধ করবেন। তার হাঁটা দেখে রাসুল ﷺ বলতেন, "যুদ্ধক্ষেত্র ব্যতীত এরূপ চালচলন আল্লাহতালা পছন্দ করেন না"।
চলাকালে তিনি শত্রুদের মধ্যে ঢুকে পড়েন। এমনকি কুরাইশ নেতা হিন্দ বিনতে উতবার কাছে পৌঁছে যান, যিনি মৃত মুসলিমদের দেহ বিকৃত করতে উৎসাহ দিচ্ছিলেন। বিভিন্ন বর্ণনায় পাওয়া যায়, আবু দুজানা মহিলার রক্তে মুহাম্মদ স এর তলোয়ার রঞ্জিত করতে চাননি বলে তাকে বর্শা দিয়ে আঘাত করেন।
উহুদের যুদ্ধে আবু দুজানা আঘাতপ্রাপ্ত হন। মুহাম্মদ স কে তীরের আঘাত থেকে বাঁচাতে তিনি পিঠ পেতে দেন।
অন্যান্য হাদিসে উল্লেখ
সহীহ বুখারী ও সহীহ মুসলিম সহ অন্যান্য হাদিস সংকলনে আবু দুজনার উল্লেখ আছে। তাকে আনাস কর্তৃক কাঁচা ও পাঁকা খেজুর থেকে তৈরি পানীয় পরিবেশনের উল্লেখ আছে। যখন মদ্যজাতীয় পানীয় পানে নিষেধাজ্ঞা জারী হয় তখন আনাস এই পানীয় খাওয়া ছেড়ে দেন।
মৃত্যু
তিনি ৬৩২ খ্রিষ্টাব্দে ইয়ামামার যুদ্ধে মৃত্যু বরণ করেন। ভন্ড নবী মুসাইলামাকে হত্যাকারী দুজনের একজন তিনি।
সৌদি আরবে ধর্মবিশ্বাস
ইসলাম সৌদি আরবের রাষ্ট্রীয় ধর্ম এবং এর আইনে সৌদির সকল নাগরিককে মুসলমান হতে হবে। ইসলাম ব্যতীত অন্য ধর্মের অনুসারীদের প্রকাশ্য উপাসনা নিষিদ্ধ। সৌদি আরবের নাগরিকত্ব পেতে হলে কোন অমুসলিমকে অবশ্যই ইসলাম গ্রহণ করতে হবে। তদুপরি, ইসলামকে ওয়াহাবীবাদে সংকুচিত করা হয়েছে এবং সুন্নিবাদের অভ্যন্তরে অন্যান্য সূত্রগুলোও সীমাবদ্ধ। সৌদি আরব ইসলামী আইন প্রয়োগ এবং এর মানবাধিকারের জন্য সমালোচিত হয়।
ধর্মীয় স্বাধীনতা
সৌদি আরব ইসলাম ধর্মশাসিত রাষ্ট্র। ধর্মীয় সংখ্যালঘুদের তাদের ধর্ম পালনের অধিকার নেই। অমুসলিম প্রসারণ নিষিদ্ধ করা হয়েছে এবং ইসলাম থেকে অন্য ধর্মে ধর্মান্তরিত হওয়া ধর্মত্যাগকারী হিসাবে মৃত্যুদন্ডে দণ্ডিত অপরাধ। বাইবেল, ভগবদ গীতা, আহমদী বইয়ের মতো অমুসলিম ধর্মীয় উপকরণ বিতরণ সহ অমুসলিমদের দ্বারা মুসলমানদের ধর্মান্তরিত করা অবৈধ। ২০১৪ সালের শেষের দিকে "ইসলাম ছাড়া অন্য যে কোন ধর্মীয় বিশ্বাসের প্রতি পক্ষপাত আছে এমন প্রকাশনা" (অমুসলিম ধর্মীয় বই অন্তর্ভুক্ত করার কথা ভাবা হয়েছিল) দেশে আনার জন্য মৃত্যুদণ্ডের বিধান রেখে আইন করা হয়।
আন্তর্জাতিক ধর্মীয় স্বাধীনতা সম্পর্কিত মার্কিন যুক্তরাষ্ট্রের কমিশনের (ইউএসসিআইআরএফ) বার্ষিক প্রতিবেদনে সৌদি আরব সহ আরও ১৫টি দেশকে "পদ্ধতিগত, চলমান, গুরুতর লঙ্ঘন" করার জন্য বা বরদাস্ত করার জন্য "বিশেষ উদ্বেগজনক দেশ" হিসাবে চিহ্নিত করা হয়।
অমুসলিম
সৌদি আরবে বসবাসরত বিপুল সংখ্যক বিদেশী কর্মী (মোট ২৭ মিলিয়ন জনসংখ্যার মধ্যে ৮ মিলিয়ন প্রবাসী ) অমুসলিমদের অন্তর্ভুক্ত।
২০১৩ সালের মার্কিন যুক্তরাষ্ট্রের পররাষ্ট্র দফতরের আন্তর্জাতিক ধর্মীয় স্বাধীনতা প্রতিবেদন অনুসারে, অ-সুন্নি মুসলিম, অমুসলিম এবং ধর্মহীনদের জন্য, "আইনের অধীনে ধর্মীয় স্বাধীনতা স্বীকৃত বা সুরক্ষিত নয়" এবং সৌদি "সরকারী নীতিগুলো ধর্মীয় স্বাধীনতার উপর কঠোর বিধিনিষেধ আরোপ করেছে"।
হিউম্যান রাইটস ওয়াচের মতে, শিয়া মুসলিম সংখ্যালঘুরা শিক্ষা, বিচার ব্যবস্থা এবং বিশেষত ধর্মীয় স্বাধীনতায় সৌদি আরব সরকারের কাছ থেকে নিয়মতান্ত্রিক বৈষম্যের সম্মুখীন হয়। শিয়াদের কর্মসংস্থানের ক্ষেত্রেও বৈষম্যের মুখোমুখি হতে হয় এবং আশুরার মতো শিয়া উৎসব ও শিয়া সাম্প্রদায়িক জনসাধারণের উপাসনায় অংশ নেওয়ার ক্ষেত্রে জনসমাগমের উপর নিষেধাজ্ঞা আরোপ করা হয়।
অমুসলিমদের ধর্ম প্রচার করা অবৈধ, এবং মুসলমানদের অন্য ধর্মে ধর্মান্তরিত হওয়া (ধর্মত্যাগ) মৃত্যুদণ্ডযোগ্য অপরাধ (যদিও সাম্প্রতিক বছরগুলোতে ধর্মত্যাগের জন্য মৃত্যুদণ্ড কার্যকর করার কোনও নিশ্চিত তথ্য পাওয়া যায়নি)। ধর্মীয় বৈষম্য মামলায় আদালতের রায় ক্ষতিপূরণ পর্যন্ত প্রসারিত। অপরাধ প্রমাণীত হলে, একজন মুসলমান নির্ধারিত ক্ষতিপূরণের সম্পূর্ণ পরিমান পান, অপরদিকে একজন ইহুদী বা খ্রিস্টান অর্ধেক এবং অন্য ধর্মাবলম্বীরা ষোল ভাগের এক ভাগ পান। সৌদি আরব সরকারীভাবে নাস্তিকদের সন্ত্রাসী হিসাবে চিহ্নিত করে থাকে। সৌদি আরব বা কোন বিদেশী অধিবাসী "এই দেশটি যে ইসলামিক ধর্মের উপর ভিত্তি করে আছে এ সম্পর্কে প্রশ্নবিদ্ধ করলে" এর জন্য কমপক্ষে ২০ বছরের জেল হতে পারে।
বর্জন নীতি
[হাদীসটি] সাধারণত খাঁটি হিসাবে গৃহীত হয়েছিল এবং উমর এটি কার্যকর করেছিলেন। ইউরোপীয়দের বহিষ্কারের সাথে তুলনা করলে উমরের হুকুম সীমিত ও সহানুভূতিপূর্ণ উভয়ই ছিল। এটি দক্ষিণ ও দক্ষিণ-পূর্ব আরবকে অন্তর্ভুক্ত করেনি, যা ইসলামের পবিত্র ভূমির অংশ হিসাবে দেখা হয়নি। ... আরবের ইহুদি ও খ্রিস্টানরা তাদের জন্য নির্দিষ্ট ভূমিতে পুনর্বাসিত হয়েছিল - সিরিয়ায় ইহুদী, ইরাকে খ্রিস্টানরা। এই প্রক্রিয়াটি আকস্মিকভাবে না করে ধীরে ধীরে করা হয়েছিল, এবং উমর-এর আদেশের পরেও কিছুকাল খাইবার ও নাজরানে ইহুদি ও খ্রিস্টানদের থাকার খবর পাওয়া যায়।
তবে ফরমানটি চূড়ান্ত এবং অপরিবর্তনীয় ছিল এবং তখন থেকে আজ অবধি হিজাজের পবিত্র ভূমি অমুসলিমদের জন্য নিষিদ্ধ অঞ্চল হিসাবে বিদ্যমান আছে। সৌদি আরব এবং ঘোষণার স্বাক্ষরকারীদের উভয় দ্বারা স্বীকৃত ইসলামী আইনশাস্ত্রের হাম্বলি সম্প্রদায়ের মতানুসারে, একজন অমুসলিমের এমনকি পবিত্র ভূমিতে পা রাখাও বড় অপরাধ। রাজ্যের বাকী অংশে অমুসলিমদের অস্থায়ী দর্শনার্থী হিসাবে প্রবেশ করতে পারলেও তাদের বাসস্থান স্থাপন বা ধর্ম পালনের অনুমতি নেই।
যদিও সৌদি আরব অমুসলিমদের সৌদি আরবে কাজ করার অনুমতি দেয় তবে তারা প্রকাশ্যে ধর্ম পালন করতে পারে না। যুক্তরাজ্য সরকারের মতে:
ইসলাম ব্যতীত যে কোনও ধরনের ধর্মের প্রকাশ্য চর্চা অবৈধ; অন্যদের ধর্মান্তরিত করার অভিপ্রায় হিসাবে। তবে সৌদি আরব কর্তৃপক্ষ ইসলাম ব্যতীত অন্যান্য ধর্মের লোকদের ব্যক্তিগতভাবে ধর্মপালনের অনুমতি দেয় এবং ব্যক্তিগত ব্যবহারের জন্য বাইবেল এ দেশে নেওয়ার অনুমতি দেয়। এর চেয়ে বেশি বহন করলে গুরুতর জরিমানা হতে পারে।
খ্রীষ্টধর্ম
মূল নিবন্ধ: সৌদি আরবে খ্রিস্টান ধর্ম
সৌদি আরবে খ্রিস্টানদের সংখ্যার অনুমানের মধ্যে আছে ১৫,০০,০০০ (Memri.org) এবং প্রায় ৩০,০০,০০০ (সাংবাদিক কারেন হাউস)। রাজ্যের সকল বা প্রায় সকল খ্রিস্টান বিদেশী কর্মী। খ্রিস্টানরা কর্তৃপক্ষ কর্তৃক ধর্মীয় নিপীড়নের অভিযোগ করে থাকে। ২০১২ সালের ডিসেম্বরে একটি মামলায়, জেদ্দায় কর্মরত ৩৫ জন ইথিওপীয় খ্রিস্টানকে (ছয় পুরুষ এবং ২৯ জন মহিলা যারা সাপ্তাহিক ধর্মপ্রচারক প্রার্থনা সভা করেছিলেন) ব্যক্তিগত প্রার্থনা সমাবেশ করার জন্য রাজ্যের ধর্মীয় পুলিশ গ্রেপ্তার করে এবং তাদের আটক করেছিল। যদিও সরকারী অভিযোগটি ছিল "বিপরীত লিঙ্গের সাথে মিশ্রিত হওয়া" - সৌদি আরবে রক্ত সম্পর্কহীন মানুষের সাথে মিলিত হওয়া অপরাধ - অপরাধীরা অভিযোগ করেছিল যে তারা খ্রিস্টান হিসাবে প্রার্থনা করার জন্য গ্রেপ্তার হয়েছিল। ২০০৬ সালের এশিয়া নিউজের একটি প্রতিবেদনে বলা হয়েছে যে রাজ্যে "কমপক্ষে এক মিলিয়ন" রোমান ক্যাথলিক রয়েছে। এতে বলা হয়েছে যে তারা "যাজকদের যত্ন নেওয়ার বিষয়টি অস্বীকার করা হচ্ছে ... তাদের বাচ্চাদের সংক্ষিপ্ত ধর্মশিক্ষা - প্রায় ১,০০,০০০ - নিষিদ্ধ করা হয়েছে।" এটি ২০০৬ সালে গণসংযোগ করার জন্য একজন ক্যাথলিক পুরোহিতের গ্রেপ্তারের খবর দিয়েছে। "ফ্রাঙ্ক জর্জ [জশুয়া] সবেমাত্র একটি ব্যক্তিগত বাড়িতে গণ উদযাপন করেছিলেন তখন সাত জন ধর্মীয় পুলিশ (মুত্তোয়া) দুই সাধারণ পুলিশ সদস্যের সাথে বাড়িতে প্রবেশ করেছিলেন। পুলিশ যাজক এবং অন্য আরেকজনকে গ্রেপ্তার করে।"
দি ইকোনমিস্ট ম্যাগাজিনের মধ্য প্রাচ্য বিষয়ক সম্পাদক নিকোলাস পেলহামের মতে, এই রাজ্যে "সম্ভবত মধ্য প্রাচ্যের বৃহত্তম এবং দ্রুত বর্ধমান খ্রিস্টান সম্প্রদায়" রয়েছে এবং কঠোর ধর্মীয় আইন - যেমন মক্কা এবং মদিনা থেকে খ্রিস্টানদের নিষিদ্ধ করার মত - সর্বদা প্রয়োগ করা হয় না:
"যদিও খ্রিস্টানদের প্রকাশ্যে উপাসনা করতে নিষেধ করা হয়েছে, বিদেশী প্রাঙ্গণে সাপ্তাহিক প্রার্থনা সভার সংখ্যা কয়েকশো হতে পারে।"
২০১৮ সালের প্রতিবেদনে জানা যায় যে ধর্মীয় পুলিশ প্রকাশ্যে বা ব্যক্তিগতভাবে যে কোনও জায়গায় খ্রিস্টানদের ধর্মীয় সমাবেশের উপর নিষেধাজ্ঞা জারি করা বন্ধ করে দিয়েছে এবং প্রথমবারের মতো একটি "নথিভুক্ত খ্রিস্টান সেবা" প্রকাশ্যে পরিচালিত হয়। ১ ডিসেম্বর ২০১৮-এর কিছু আগে, সৌদি আরব সফরকালে (মিশরীয় এবং অন্যান্য আরব মিডিয়া অনুসারে) মিশরের শোভরা আল-খিমারের কপটিক বিশপ আভা মোরকোস রিয়াদ শহরে একটি কপটিক গণ পরিবেশনা করেছিলেন। ২০১৮ সালের মার্চ মাসে আভা মোরকোসকে ক্রাউন প্রিন্স মোহাম্মদ বিন সালমান সৌদি আরবে আমন্ত্রিত করেছেন।
হিন্দুধর্ম
মূল নিবন্ধ: সৌদি আরব ও আরব রাষ্ট্রে হিন্দু ধর্ম
২০০১ সালের হিসাব অনুসারে, সৌদি আরবে আনুমানিক ১৫,০০,০০০ ভারতীয় নাগরিক ছিল, তাদের বেশিরভাগই মুসলমান, তবে কিছু হিন্দু ছিল। অন্যান্য অমুসলিমদের মতো হিন্দুদেরও সৌদি আরবে প্রকাশ্যে উপাসনা করার অনুমতি নেই। সৌদি আরব কর্তৃপক্ষের হিন্দু ধর্মীয় জিনিসপত্র ধ্বংস করার কিছু অভিযোগও এসেছে।
ধর্মহীনতা
মূল নিবন্ধ: সৌদি আরবে ধর্মহীনতা
ঈশ্বরের প্রতি অবিশ্বাস রাজ্যে প্রধান অপরাধ। ঐতিহ্যগতভাবে, প্রভাবশালী রক্ষণশীল আলেমরা ‘নাস্তিক’ লেবেলটি প্রয়োগ করেছেন যারা ঈশ্বরের অস্তিত্ব নেই বলে বিশ্বাস করে তাদের ক্ষেত্রে প্রযোজ্য না, তবে "যারা তাদের ইসলামিক ধর্মগ্রন্থের কঠোর ব্যাখ্যা নিয়ে প্রশ্ন উত্থাপন করে বা সন্দেহ প্রকাশ করে" ওয়াহাবীবাদ সম্পর্কে তাদের ক্ষেত্রে প্রয়োগ করেন। এত নিন্দিতদের (তবে মৃত্যুদণ্ড কার্যকর নয়) উদাহরণ হলো
২০১৪ সালের ফেব্রুয়ারি/মার্চ মাসে সন্ত্রাসবিরোধী নতুন কয়েকটি আইন পাস করা হয়। আইনের ১ নং অনুচ্ছেদে নাস্তিকতা ও ধর্মীয় মতবিরোধকেও মিশ্রিত করেছে, "যে কোন রূপে নাস্তিকতাকে আহ্বান জানানো, বা ইসলাম ধর্মের মূলসূত্রগুলো যা এই দেশটির ভিত্তি তা প্রশ্নবিদ্ধ করা", নিষিদ্ধ ঘোষণা করে।
"উপাখ্যানীয়, তবে অবিচলিত" লক্ষণ অনুসারে, ২০১০ সালের দিক থেকে রাজ্যে নাস্তিকদের সংখ্যা ক্রমবর্ধমান। কিছু অনুমান অনুসারে, সৌদি আরবে আরব বিশ্বে সর্বাধিক হারে নাস্তিক রয়েছে বলে দাবি করা হয় এবং এটিই প্রথম মুসলিম সংখ্যাগরিষ্ঠ দেশ যেখানে এর নাস্তিক জনসংখ্যা পাঁচ শতাংশ ছাড়িয়ে গেছে বলে মনে করা হয়। আলহুররা, সাউরেস এবং আমেরিকান পারফরম্যান্স-ম্যানেজমেন্ট পরামর্শ সংস্থা গ্যালাপের মতো সংবাদ সংস্থা জানিয়েছে যে সৌদি নাগরিকদের মধ্যে ৫-৯% নাস্তিক। যদি ৫% সংখ্যাটি বিবেচনায় নেওয়া হয় তবে সংখ্যার পরিমাণটি বোঝায় যে 'প্রায় এক মিলিয়ন' সৌদি নাস্তিক বা সঠিক সংখ্যা ৯,৩৫,৩৭৮। কারো কারো মতে, রাজ্যে নাস্তিকতা ও ধর্মদ্রোহিতা বৃদ্ধি ব্যাখ্যা করতে পারে যে কেন সৌদি সরকার সন্ত্রাসবাদের সাথে নাস্তিকতাকে সমীকরণ করার আদেশ জারি করেছিল এবং নাস্তিকদের মৃত্যুদণ্ড কার্যকর করা সহ সন্ত্রাসবাদের জন্য নির্ধারিত শাস্তির বিধান রেখেছিল।
রাজ্যে পরিচালিত 'সাইবার অপরাধীদের' মোকাবেলায় ২০১৪ সালে নৈতিক উৎকর্ষ প্রচার ও অনৈতিকতা প্রতিরোধ কমিটির গঠন করা একটি কমিশন সৌদি আরবে পরিচালিত সাইটগুলোর বিরুদ্ধে ২,৭৩৪টি মামলা পেয়েছে যারা নাস্তিক মনোভাব প্রচার করে। একই বছর একজন সরকারী কর্মকর্তা ঘোষণা করেন যে ১৬ মাসের ব্যবধানে দেশে ৮৫০টি ওয়েবসাইট এবং সামাজিক যোগাযোগ পেইজকে স্বতন্ত্রভাবে 'নাস্তিক' বলে গণ্য করা হয় এবং বন্ধ করা হয়েছে।
স্বাস্থ্যসেবা
স্বাস্থ্যসেবা বলতে রোগ, অসুস্থতা, আঘাত এবং অন্যান্য শারীরিক ও মানসিক বৈকল্য প্রতিরোধ, নির্ণয়, চিকিৎসা, নিরাময় ও আরোগ্যলাভ করার মাধ্যমে মানুষের স্বাস্থ্য রক্ষণাবেক্ষণ বা উন্নত করাকে বোঝানো হয়।  স্বাস্থ্য পেশাজীবী এবং স্বাস্থ্য-সংশ্লিষ্ট ক্ষেত্রের পেশাদার ব্যক্তিরা স্বাস্থ্যসেবা প্রদান করে থাকে। স্বাস্থ্যসেবা খাতের  মধ্যে চিকিৎসক ও চিকিৎসকের সহযোগী ছাড়াও দন্তচিকিৎসা, ঔষধ প্রস্তুতি ও ব্যবহার বিজ্ঞান, ধাত্রীবিজ্ঞান, শুশ্রুষাবিজ্ঞান, চিকিৎসাবিজ্ঞান, চক্ষুমিতি, শ্রুতিবিজ্ঞান, মনোবিজ্ঞান, কর্মস্থলীয় চিকিৎসা, অঙ্গসঞ্চালন চিকিৎসা, মল্লক্রীড়া প্রশিক্ষণ এবং অন্যান্য আরও অনেক ক্ষেত্রের স্বাস্থ্য পেশাজীবীরা একত্রে স্বাস্থ্যসেবার খাতটি গঠন করেছে। স্বাস্থ্যসেবার মধ্যে প্রাথমিক সেবা, দ্বিতীয় পর্যায়ের সেবা এবং তৃতীয় পর্যায়ের সেবা ছাড়াও জনস্বাস্থ্য অন্তর্ভুক্ত।
দেশ, সম্প্রদায়, লোকালয় ও ব্যক্তিভেদে স্বাস্থ্যসেবার লভ্যতা ভিন্ন হয়ে থাকে, যা আর্থ-সামাজিক পরিস্থিতি ও স্বাস্থ্যনীতিসমূহ দ্বারা প্রভাবিত হয়ে থাকে। স্বাস্থ্যসেবা প্রদান করা বলতে "সম্ভাব্য সর্বোত্তম স্বাস্থ্য-সংক্রান্ত ফলাফল অর্জনের জন্য ব্যক্তিগত স্বাস্থ্যসেবার সময়ানুগ ব্যবহারকে বোঝায়"। স্বাস্থ্যসেবার লভ্যতার উপরে যে সমস্ত প্রভাবক কাজ করে থাকে তাদের মধ্যে রয়েছে আর্থিক সীমাবদ্ধতা (যেমন স্বাস্থ্যবীমার পরিধি), ভৌগোলিক প্রতিবন্ধকতা (যেমন অতিরিক্ত পরিবহন খরচ, স্বাস্থ্যসেবা গ্রহণের জন্য কাজ থেকে বেতনযুক্ত ছুটি পাবার সম্ভাবনা) এবং ব্যক্তিগত সীমাবদ্ধতা (স্বাস্থ্যসেবা প্রদায়কদের সাথে যোগাযোগে অক্ষমতা, স্বাস্থ্যশিক্ষার অভাব, নিম্ন আয়)। স্বাস্থ্যসেবার সীমাবদ্ধতাগুলি চিকিৎসা সেবার ব্যবহার, চিকিৎসার কার্যকারিতা ও সামগ্রিক ফলাফলের (সুস্থতা, মৃত্যুহার) উপর নেতিবাচক প্রভাব ফেলে।
এলসিভিপি ০১১
বাংলাদেশ নৌবাহিনী জাহাজ (সংক্ষেপেঃ বানৌজা) এলসিভিপি ০১১ বাংলাদেশ নৌবাহিনীর একটি ল্যান্ডিং ক্রাফট ভেহিকেল অ্যান্ড পার্সোনেল (এলসিভিপি) জাহাজ। এই জাহাজটিকে দেশীয় প্রযুক্তিতে খুলনা শিপইয়ার্ড লিমিটেড কর্তৃক নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য জাহাজ নির্মানের পদক্ষেপ নেয়া হয়। এরই ধারাবাহিকতায় খুলনা শিপইয়ার্ড লিমিটেড কর্তৃক উভচর জাহাজটির নির্মাণকাজ শুরু হয়। অবশেষে, ১৯৮৪ সালে এলসিভিপি ০১১ জাহাজটি বাংলাদেশ নৌবাহিনীতে কমিশন লাভ করে।
বৈশিষ্ট্য ও যান্ত্রিক কাঠামো
এলসিভিপি ০১১ জাহাজটির দৈর্ঘ্য, প্রস্থ এবং গভীরতা । এই উভচর জাহাজটির ওজন ৮৩ টন এবং জাহাজটিতে রয়েছে ২টি কেটিএ-১১৫০এম, কিউএসকে৬০-এম  কামিন্স ডিজেল ইঞ্জিন (মার্কিন যুক্তরাষ্ট্র)। যার ফলে জাহাজটির সর্বোচ্চ গতিবেগ । এটি ১০ জন জনবল নিয়ে একনাগাড়ে ১০ দিন অভিযান পরিচালনা করতে সক্ষম। বাংলাদেশ নৌবাহিনীকে প্রায়শই অবাঞ্ছিত বাহিনী দ্বারা উভচর অবতরণ প্রতিরোধের জন্য সামরিক ভূমিকা পালন করতে হয় এবং উপকূলীয় অঞ্চলে মানবিক সহায়তা ও দুর্যোগ ত্রাণ (এইচএডিআর) অপারেশন পরিচালনা করতে হয়। দেশীয় প্রযুক্তিতে নির্মিত এলসিভিপি সমূহ এসকল প্রয়োজনীয়তা পূরণের জন্য উপযুক্ত। উভচর সামরিক অভিযান পরিচালনাকালে নিজস্ব আক্রমণ দলকে তীরে অবতরণ করানোর পাশাপাশি প্রতিটি এলসিভিপি কিছু সময়ের জন্য একটি সৈন্যদল এবং সরঞ্জাম বহন করতে সক্ষম। এছাড়াও এসকল জাহাজ জাতিসংঘ শান্তিরক্ষা মিশনেও মোতায়েন করার উপযোগী।
রণসজ্জা
দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:
ফ্রান্সিস অ্যান্থনি গোমেজ
ফ্রান্সিস অ্যান্থনি গোমেজ (১০ এপ্রিল, ১৯৩১ — ১৭ ফেব্রুয়ারি, ২০১১) ছিলেন একজন বাংলাদেশী রোমান ক্যাথলিক বিশপ।   তিনি ১০ এপ্রিল, ১৯৩১ সালে জন্মগ্রহণ করেছিলেন  এবং ফেব্রুয়ারি, ২০১১ তারিখে ৭৯ বছর বয়সে মারা যান। ফ্রান্সিস অ্যান্থনি গোমেজ ময়মনসিংহ বাংলাদেশের ময়মনসিংহ ধর্মপ্রদেশের বিশপ ছিলেন। ১৯৫৯ সালে তিনি ময়মনসিংহ ধর্মপ্রদেশের বিশপ নিযুক্ত হন এবং ২০০৬ সালে অবসর গ্রহণ করেন। ১৭ ফেব্রুয়ারি, ২০১১ তারিখে ৭৯ বছর বয়সে মারা যান তিনি। তার পরে ২০০৬ সালে বিশপ পোনেন পল কুবি, সিএসসি, ডিডি ময়মনসিংহ ধর্মপ্রদেশের প্রধান নিযুক্ত হন।
উপ-সুমেরু অঞ্চল
উপ-সুমেরু অঞ্চল হলো প্রকৃত সুমেরু অঞ্চলের ঠিক দক্ষিণের একটি অঞ্চল যা উত্তর গোলার্ধে অবস্থিত এবং আলাস্কা, কানাডা, আইসল্যান্ড, স্ক্যান্ডিনেভিয়ার উত্তরাংশ, সাইবেরিয়া, সেটল্যান্ড দ্বীপপুঞ্জ এবং কেয়ারনগর্ম জুড়ে বিস্তৃত। সাধারণভাবে, স্থানীয় আবহাওয়ার উপর নির্ভর করে উপ-সুমেরু অঞ্চল ৫০° উত্তর অক্ষাংশ হতে ৭০° উত্তর অক্ষাংশের মধ্যে পড়ে। এখানে বৃষ্টিপাতের পরিমাণ কম এবং উদ্ভিজ বৈশিষ্ঠ্য তাইগার ন্যায়।
গ্রীষ্ম এবং শীতে এই অক্ষাংশে দিবাভাগে সূর্যালোকের পরিমানে ব্যাপক তারতম্য পরিলক্ষিত হয়। উদাহরণস্বরূপ, গ্রীষ্মকালীন সৌরাবর্তনের নিকটবর্তী সময়ে, উপ-সুমেরু এলাকাটিতে পূর্ণ রাত্রীকালীন সময়েও গৌধুলীর অবস্থা বিরাজ করে; কেননা, এখানে তখন সূর্য অস্ত যায় না (পৃথিবীল কৌণিক অবস্থানের কারণে, এ সময় সূর্য ১৮ ডিগ্রির নীচে অবস্থান করতে পারে না)। মূলতঃ অক্ষাংশের এই পরিসরের মধ্যে নিশাচর মেঘ সবচেয়ে বেশি পরিলক্ষিত হয়।
জলবায়ু ও মৃত্তিকা
উপ-সুমেরু অঞ্চলের তাপমাত্রা বছরে কমপক্ষে এক মাস এবং সর্বোচ্চ তিন মাস সময়কাল ১০° সেন্টিগ্রেড (৫০° ফারেনহাইট)-এর বেশি থাকে। শিতল বাতাসে আর্দ্রতা কম থাকে বিধায় এখানে বৃষ্টিপাত কম হয়। সাধারণতঃ উষ্ণ মাসগুলিতে বৃষ্টিপাত বেশি হয়ে থাকে; গ্রীষ্মে সর্বাধিক বৃষ্টির ধরন উত্তর আমেরিকায় মাঝারি থেকে রাশিয়ার দূরপ্রাচ্যে ভারী হয়ে থাকে। উপ-সুমেরু অঞ্চল প্রায়শই তাইগা বনাঞ্চলের বৈশিষ্ট্য দ্বারা চিহ্নিত করা হয়, যদিও যেখানে শীতকাল তুলনামূলকভাবে মৃদু হয়, যেমন উত্তর নরওয়েতে, বিস্তৃত পাতার বন দেখা যেতে পারে — যদিও কিছু ক্ষেত্রে মাটি প্রায় সারা বছর ধরে যেকোনো গাছের বৃদ্ধি বজায় রাখার জন্য খুব বেশি জল-পূর্ণ থাকে এবং বৃহত্‌ পরিসরে বিস্তৃত গাছপালা হলো বিভিন্ন জাতের ঘাস ও গুল্মলতা। উপ-সুমেরু অঞ্চলএ সাধারণত বৃহৎ স্থলজ স্তন্যপায়ী প্রাণীর মাত্র কয়েকটি প্রজাতি রয়েছে, যার মধ্যে সবচেয়ে গুরুত্বপূর্ণ হচ্ছে এল্ক, মুজ, ভাল্লুক, রেইনডিয়ার এবং নেকড়ে।
কৃষি প্রধানত পশুপালনের মধ্যে সীমাবদ্ধ, যদিও কিছু এলাকায় বার্লি চাষ করা যায়। কানাডা এবং সাইবেরিয়া খনিজে, বিশেষতঃ নিকেল, মোলিবডেনাম, কোবাল্ট, সীসা, জিংক এবং ইউরেনিয়ামে সমৃদ্ধ; বিপরীতে গ্র্যান্ড ব্যাংকস এবং ওখোৎস্ক সাগর মৎস্যসম্পদে সমৃদ্ধ বিশ্বের অন্যতম দুটি স্থান এবং অসংখ্য ছোট শহরের খাদ্য ও পুষ্টি সরবরাহের জন্য সহায়ক।
কিলিমানজারো (সঙ্গীত)
কিলিমানজারো এস শঙ্কর নির্মিত ২০১০ সালের তামিল চলচ্চিত্র এন্থিরানের একটি সঙ্গীত। এ আর রহমানের সুর ও সঙ্গীত প্রযোজনায় কিলিমানজারো সঙ্গীতে কন্ঠ দিয়েছেন জাভেদ আলী ও চিন্ময়ী শ্রীপদা। পা বিজয় মূল তামিল সংস্করণের গীত লিখেছেন; এছাড়াও এই গানের হিন্দি এবং তেলুগু সংস্করণের গীত যথাক্রমে স্বানন্দ কিরকিরে এবং ভুবন চন্দ্র কর্তৃক লিখিত। এই গানের সঙ্গীতে এ রহমান রাগ করাহারাপ্রিয়ার সাথে আফ্রিকার বিভিন্ন উপজাতিদের বাদ্যযন্ত্রের লয় ও নেপথ্যে কোরাস ব্যবহার করেছেন। সম্পূর্ণ গানের চিত্রায়ন পেরুর মাচু পিচুতে করা হয়েছে। মূল চলচ্চিত্রে এই গানের চিত্রায়নে রজনীকান্ত এবং ঐশ্বর্যা রায় ছাড়াও একদল পেরুর উপজাতীয় গোষ্টি ও নৃত্যদল অংশগ্রহণ করে। এটি ২০১০ সালে চিত্রায়িত সবচেয়ে ব্যয়বহুল ভারতীয় গান। এই গানে কন্ঠ দেয়ার জন্য গায়িকা চিন্ময়ী 'সেরা নেপথ্য গায়িকা' ২০১০ সালে উল্লেখযোগ্য পুরস্কার অর্জন করেন।
সঙ্গীত কাঠামো এবং গীতি
কিলিমানজারোর সুর কর্ণাটকি রাগ করাহারাপ্রিয়া ভিত্তিতে আয়োজিত। সুর ও সঙ্গীত আরো বৈশিষ্ট্যমণ্ডিত করার জন্য আফ্রিকার উপজাতীয় আবহ ও সুর সংযোজনের জন্য একাধিক অক্টাপ্যাড ও নেপথ্য কোরাস ব্যবহার করা হয়েছে। তামিল ছাড়াও কিলিমানজারোর তেলুগু ও হিন্দি সংস্করণ রয়েছে। পা বিজয়, স্বানন্দ কিরকিরে ও ভুবন চন্দ্র যথাক্রমে তামিল, হিন্দি ও তেলুগু ভাষায় এই গানের গীত লিখেছেন। তিন সংস্করণেই সঙ্গীত শিল্পী জাভেদ আলী এবং চিন্ময়ী শ্রীপদা কন্ঠ দিয়েছেন। ক্লিনটন সেরেজো এই গানের অতিরিক্ত ও নেপথ্য কন্ঠ বিন্যাস করেছেন। তিনটি সংস্করণেই গানের শিরোনাম কিলিমানজারো রাখা হয়েছে। পা বিজয়ের মূল তামিল সংস্করণে ব্যবহৃত "কিলিমানজারো", "মহেঞ্জো-দারো" শব্দগুলি অপরাপর সংস্করণে অন্তর্ভুক্ত আছে।
মুক্তি এবং অভ্যর্থনা
৩১ জুলাই ২০১০-এ কিলিমানজারো গানটি এন্থিরান চলচ্চিত্র সঙ্গীত এ্যালবামের অংশ হিসাবে প্রকাশিত হয়েছিল। প্রকাশের পর অবিচ্ছিন্ন ভাবে ভারতের বিভিন্ন জনপ্রিয় সঙ্গীতের সাপ্তাহিক তালিকার প্রথম স্থান দখল করে ছিল। গানটি তামিল চলচ্চিত্র সঙ্গীতের জনপ্রিয়তার তালিকায় পাঁচ মাসেরও বেশি সময় শীর্ষস্থান ধরে রাখে। কিলিমানজারো ছাড়াও এন্থিরানের সঙ্গীত এ্যালবামের অন্যান্য সঙ্গীত ভারতের বিভিন্ন সঙ্গীত তালিকায় লম্বা সময় অবস্থান করেছে এবং ডিজিটাল ডাউনলোডের রেকর্ড ভেঙ্গেছে।
চলচ্চিত্রায়ণ
এন্থিরান চলচ্চিত্রে কিলমানজারোর চিত্রায়নে ঠোট মিলিয়েছেন চলচ্চিত্রটির মূখ্য চরিত্রে রূপদানকারী রজনীকান্ত এবং ঐশ্বর্যা রাই। সম্পূর্ণ গানের চিত্রায়ন পেরুর মাচু পিচুতে করা হয়। মূখ্য শিল্পীদের নেপথ্যে উপজাতীয় গোষ্টি ও একদল নৃত্যশিল্পী ছিলেন। রাজু সুন্দরম এই গানের নৃত পরিচালক ছিলেন। এই গানে শিল্পীদের মজার পোশাক এবং কৌতুকাশ্রয়ী নৃত্য হাস্যরসের উদ্রেক ঘটায়। গানটি মাচু পিচুর সংরক্ষিত বিশ্ব ঐতিহ্য স্থানে চিত্রায়িত প্রথম ভারতীয় ভিডিও। সরকারী সুত্রানুসারে, গানের চিত্রগ্রহণের অনুমতির জন্য ভারত সরকারের হস্তক্ষেপ ছিল, কারণ ইতোপূর্বে কোয়ান্টাম অফ সোলাসের মতো হলিউড চলচ্চিত্র মাচু পিচুতে চিত্রগ্রহণের অনুমোদন পায়নি।
চিত্রায়ণের সময় কিলিমানজারো গানের সঙ্গীত ভিডিও ভারতীয় গানের সবচেয়ে ব্যয়বহুল ভিডিও ছিল। এন্থিরান চলচ্চিত্রের প্রযোজনা সংস্থা সান পিকচার্স ২০১০ সালে এই গানের চিত্রায়ণে ৪ কোটি ভারতীয় রূপী (৮,৭৫,০০০ ডলার) ব্যয় করেছিল।
পুরস্কার এবং মনোনয়ন
কিলিমানজারো গানে কন্ঠদানের জন্য 'সেরা নেপথ্য গায়িকা' বিভাগে চিন্ময়ী শ্রীপদা বেশ কয়েকটি পুরস্কার ও মনোনায়ন অর্জন করেন।
আন্তোয়নেতে স্পাক
'''আন্তোয়নেতে এম. স্পাক''' (জন্ম ২৭ জুন ১৯২৮) হচ্ছেন একজন বেলজিয়ান রাজনীতিবিদ।
জীবনী
বেলজিয়ামের সাবেক প্রধানমন্ত্রী পল-হেনরী স্পাক-এর নাতনী, বেলজিয়ান সিনেটের প্রথম মহিলা সদস্য মারি জ্যানসনের নাতনী, এবং প্রধানমন্ত্রী পল-এমিল জ্যানসনের ভাইঝি, স্পাক একটি নেতৃস্থানীয় বেলজিয়ান রাজনৈতিক পরিবারে জন্মগ্রহণ করেন। তার বাবা মারা যাওয়ার পর, তিনি ডেমোক্র্যাটিক ফ্রন্ট অফ ফ্রাঙ্কোফোনস (এফডিএফ) এ যোগ দেন, ১৯৭৭ থেকে ১৯৮২ সাল পর্যন্ত দলের নেতা হয়ে উঠেন, তিনি ছিলেন কোন রাজনৈতিক দলকে নেতৃত্ব দেওয়া প্রথম বেলজিয়ান মহিলা। তিনি ১৯৭৭ থেকে ১৯৮২ সাল পর্যন্ত এবং ১৯৯৪ থেকে ১৯৯৯৯ সাল পর্যন্ত একজন ইউরোপীয় সংসদ সদস্য ছিলেন।
তিনি ১৯৮৮ থেকে ১৯৯২ সাল পর্যন্ত বেলজিয়ামের ফ্রেঞ্চ সম্প্রদায়-এর সংসদ পরিচালনা করেন। ১৯৯০-এর দশকে, জিন গল এবং লুই মাইকেল এর সঙ্গে, তিনি আন্দোলনের অগ্রগামী ছিলেন, যা সংস্কারবাদী আন্দোলন (এমআর) তৈরির জন্য এফডিএফ, লিবারেল সংস্কারবাদী পার্টি (পিআরএল), এবং সিটিজেনস মুভমেন্ট ফর চেঞ্জ (এমসিসি) এর সমন্বয়কে নেতৃত্ব দেয়। ১৯৮৩ সালে তিনি একজন মাননীয় প্রতিমন্ত্রী নিযুক্ত হন।
হুসামুদ্দিন জারুল্লাহ
ডান|থাম্ব| জারুল্লাহর প্রতিকৃতি হুসাম আদ-দীন জারুল্লাহ (حسام الدين جار الله; ১৮৮৪ - ৬ মার্চ ১৯৫৪) কর্তৃত্বপ্রাপ্ত শক্তির অধীন ফিলিস্তিন থাকাকালীন সময়ে ফিলিস্তিনি জনগণের একজন সুন্নি মুসলিম নেতা ছিলেন এবং ১৯৪৮ থেকে তার মৃত্যু পর্যন্ত জেরুসালেমের প্রধান মুফতি ছিলেন।
জারুল্লাহ জেরুজালেমে জন্মগ্রহণ করেন এবং মিশরের কায়রোর আল-আজহার বিশ্ববিদ্যালয়ে শিক্ষা লাভ করেন। তিনি কর্তৃত্বপ্রাপ্ত শক্তির অধীন ফিলিস্তিন থাকাকালীন সময়ে সর্বোচ্চ মুসলিম পরিষদের একজন নেতৃস্থানীয় সদস্য ছিলেন। রাজনৈতিকভাবে, তিনি ছিলেন নাশাশিবিদের মিত্র এবং আল-হুসাইনিদের প্রতিদ্বন্দ্বী। ১৯২১ সালে কামিল আল-হুসাইনি মারা গেলে, প্রধান মুফতি হিসাবে আল-হুসাইনির উত্তরাধিকারী হওয়ার জন্য জেরুজালেমের উলামায়ে কেরামের উল্লেখযোগ্য সমর্থন তার পক্ষে ছিল। প্রকৃতপক্ষে, তিনি এই পদের নির্বাচনে সবচেয়ে বেশি ভোট পেয়ে জয়ী হয়েছেন। যদিও ব্রিটিশ হাইকমিশনার হার্বার্ট স্যামুয়েল জারাল্লাকে আবেদন প্রত্যাহার করতে রাজি করান, পরবর্তীতে আল-হুসাইনির ভাই মুহাম্মদ আমিন আল-হুসাইনি-কে প্রার্থী হিসাবে যোগ্যতা অর্জনের অনুমতি দেন, যাকে স্যামুয়েল পরে জেরুজালেমের প্রধান মুফতি নিযুক্ত করেন। সান্ত্বনা হিসাবে, ব্রিটিশরা জারুল্লাহকে প্রধান কাজী ও ফিলিস্তিনের মুসলিম ধর্মীয় আদালতের পরিদর্শক হিসাবে নিযুক্ত করেন।
১৯৪৮ সালের আরব-ইসরায়েল যুদ্ধের পর, ট্রান্সজর্ডান (বর্তমানে জর্ডান) পূর্ব জেরুজালেম এবং জেরুসালেমের পুরনো শহর সহ পশ্চিম তীর দখল করে, যা নির্বাসিত প্রধান মুফতি বিরোধিতা করেছিলো। ২০ ডিসেম্বর ১৯৪৮-এ, বাদশাহ প্রথম আবদুল্লাহ আল-হুসাইনির জায়গায় জারুল্লাহকে মুফতি হিসাবে নিযুক্ত করেন।
বারুখ স্পিনোজা
বারুখ স্পিনোজা (হিব্রু: ברוך שפינוזה, ওলন্দাজ: Baruch Spinoza বারুখ়্‌ স্পিনোজ়া) (নভেম্বর ২৪, ১৬৩২ – ফেব্রুয়ারি ২১, ১৬৭৭), একজন ওলন্দাজ দার্শনিক। তিনি আধুনিক যুগের শুরুর একজন অত্যন্ত গুরুত্বপূর্ণ ও মূলত সবচেয়ে মৌলিক দার্শনিক। দার্শনিক হিসেবে তিনি মুক্ত ও স্বাধীন চিন্তার উজ্জ্বল দৃষ্টান্ত স্থাপন করেন এবং একই সাথে কর্ম আচরণের ক্ষেত্রে নিজেকে নীতিনিষ্ঠ, নির্ভীক ও নিষ্কলঙ্ক মানুষ হিসেবে প্রতিষ্ঠিত করেন। তিনি নির্জনতা পছন্দ করতেন। কিন্তু মানুষের প্রতি তার অকৃত্রিম ভালোবাসা ছিল যার প্রমাণ, মানুষ কীভাবে পৃথিবীতে সুখ লাভ করতে পারে তা স্থির করার পেছনে তার সাধনা। তার মতে জীব জগতে সাথে নিবিড় সম্পর্ক স্থাপন করে পৃথিবীতে শান্তি ও সুখের প্রতিষ্ঠা করার জন্য মানুষের যা করা দরকার তার স্বরূপ অনুসন্ধান করাই দার্শনিকের মূল লক্ষ্য। ব্যাপক পাণ্ডিত্যের অধিকারী হওয়া সত্ত্বেও তার মধ্যে কোন অহংকার ছিলনা। বন্ধু-বান্ধব ও আত্মীয়দের কাছে তিনি ছিলেন সদালাপী ও অমায়িক একজন মানুষ। নিজের মত তিনি কখনও অন্যের উপর চাপিয়ে দেননি। সবারই চিন্তা করার ও মত প্রকাশের স্বাধীনতা আছে, এ ধারণায় তিনি দৃঢ়ভাবে বিশ্বাস করতেন।
প্রাথমিক জীবন ও পরিবার
বারুখ স্পিনোজা ১৬৩২ সালের নভেম্বর ২৪ তারিখে নেদারল্যান্ডের আমস্টারডাম শহরে এক ইহুদি পরিবারে জন্মগ্রহণ করেন। পর্তুগাল থেকে নির্যাতিত হয়ে ইহুদিদের যে দলটি নেদারল্যান্ড আশ্রয় গ্রহণ করেছিল তার পরিবার সে দলেরই অন্তর্ভুক্ত ছিল। কিছু ইতিহাসবেত্তা দ্বিমত পোষণ করে বলেছেন, স্পিনোজার বংশের আদি নিবাস ছিল স্পেন দেশে। অন্যদের মতে তাদের পরিবার মূলত পর্তুগিজ যারা স্পেনে স্থানান্তরিত হন এবং পরবর্তীকালে ১৪৯২ সালে আবার স্বদেশে ফিরে। তাদেরকে পর্তুগালে ফিরিয়ে এনে ১৪৯৮ খ্রিষ্টাব্দে ক্যাথলিকবাদ গ্রহণে বাধ্য করা হয়েছিল। তার বাবা-মা পর্তুগিজ ইনকুইজিশন থেকে বাঁচার জন্যই পালিয়ে এসেছিল এবং নেদারল্যান্ড এসে তারা ইহুদি ধর্মেই প্রত্যাবর্তন করেন। ধর্মন্তরিত হতে বাধ্য করার এই ঘটনার প্রায় এক শতাব্দী পর স্পিনোজার বাবা পর্তুগালের Vidigueira নামক ছোট্ট শহরে জন্মগ্রহণ করেন। এই শহরটি Alentejoতে অবস্থিত Beja শহরের নিকটবর্তী ছিল। তার দাদা আইজাক ডি স্পিনোজা তখন লিসবনে থাকতেন। তার বাবার বাল্য বয়সেই আইজাক সপরিবারে ফ্রান্সের Nantes-এ চলে যান। ১৬১৫ সালে তারা এখান থেকে বিতাড়িত হয়ে রটারডামে চলে যান। ১৬২৭ সালে সেখানে তার দাদা মারা যান। এরপর স্পিনোজার বাবা তার দুই ভাই মিগুয়েল ও ম্যানুয়েলকে নিয়ে আমস্টারডামে ফিরে যান এবং সেখানে তারা সবাই আবার ইহুদি ধর্ম গ্রহণ করেন।
তার বাবা Miguel de Espinosa সে সময়কার ইতুদি সম্প্রদায়ের একজন সফল ব্যবসায়ী ছিলেন। এ কারণে শৈশব থেকেই স্পিনোজা শিক্ষা-দীক্ষা ও বেড়ে উঠার জন্য প্রয়োজনীয় সকল ধরনের সুযোগ-সুবিধা লাভ করেছিলেন। তার মা'র নাম Ana Débora। বাবা-মা উভয়েই সেফার্ডীয় ইহুদি বংশের ছিলেন। Débora ছিলেন Espinosa'র দ্বিতীয় স্ত্রী এবং স্পিনোজার জন্মের ছয় মাসের মাথায় তিনি মারা যান। ১৬৩৮ সালে আমস্টারডামে ইহুদিদের জন্য একটি স্কুল খোলা হয়। স্পিনোজা এই স্কুলে তার পড়াশোনা শুরু করেন। সেখানে মূলত ধর্মীয় বিষয়ে শিক্ষা দেয়া হতো। এখানে ইহুদি ধর্ম সম্পর্কে তিনি জ্ঞান লাভ করেন। এরপর ইবন এজরা ও মাইমোনাইড্‌স সহ বিভিন্ন ইহুদি দার্শনিকের জীবনী রচনার সাথে পরিচিত হন। এ সময়েই তিনি কাব্বালার মরমী মতবাদের সাথে পরিচিত হন যা তার দার্শনিক জীবনে গুরুত্বপূর্ণ প্রভাব বিস্তার করেছিল। অনেকের মতে তার দর্শনে নব্য-প্লেটোবাদী চিন্তাধারার মূলে ছিল কাব্বালার দর্শন।
স্কুলের গণ্ডীবদ্ধ পড়াশোনার পাশাপাশি স্পিনোজা বিভিন্ন বিষয়ে পড়াশোনা করতেন। এ বিষয়গুলোতে তিনি গভীর বুপত্তিও অর্জন করতে সক্ষম হয়েছিলেন। বিভিন্ন ভাষা শিক্ষার প্রতি তার বিশেষ আগ্রহ ছিল। তার পারিবারিক ভাষা ছিল স্পেনীয় ভাষা। স্পেনীয় ছাড়াও তিনি যে ভাষাগুলো আয়ত্ত করেছিলেন সেগুলো হল: লাতিন, পর্তুগীজ, ইতালীয়, ওলন্দাজ এবং ফরাসি ভাষা। ফ্রান্সিসকাস ফান ডেন এন্ডেন নামক একজন পণ্ডিতের কাছে তিনি লাতিন ভাষা শিক্ষা করেন। তিনি স্বাধীন চিন্তার অধিকারী একজন চিকিসক ছিলেন। প্রাকৃতিক বিজ্ঞানের বিভিন্ন বিষয়ে তার গভীর জ্ঞান ছিল। ১৬৭৪ সালে প্রান্সের সম্রাট চতুর্দশ লুইয়ের বিরুদ্ধে ষড়যন্ত্রের অভিযোগে তাকে প্রাণদণ্ড দেয়া হয়। প্রাকৃতিক বিজ্ঞান বিষয়ে স্পিনোজার গভীর জ্ঞানের কারণ এই ফান ডেন এন্ডেন। এছাড়া তার মাধ্যমেই তিনি প্রথম জর্দানো ব্রুনো ও রনে দেকার্তের রচনার সাথে পরিচিত হন।
কর্মজীবন
বাল্যকাল থেকেই স্পিনোজা বিশেষ মেধার স্বাক্ষর রেখেছিলেন। এ দেখে তার সম্প্রদায়ের লোকেরা ধারণা করেছিল যে তিনি বড় হয়ে নিজ সম্প্রদায়ের উন্নতি সাধন করবেন এবং ইহুদি ধর্মের জয়গান করবেন। কিন্তু তাদের এ ধারণা আর কার্যকর হয়নি। ২৩ বছর বয়স থেকেই তিনি ইহুদি ধর্মের গোড়া ধর্মীয় আচার-অনুষ্ঠান ও বিশ্বাসের বিরুদ্ধে মত প্রকাশ করতে শুরু করেন। এসবের যথার্থতা সম্পবন্ধে তিনি প্রশ্ন তোলেন। ধর্মবিরোধী প্রচারণা থেকে বিরত থাকার জন্য তাকে অর্থের লোভ দেখানো হয়। কিন্তু স্পিনোজা নিজ মতে অটল থাকেন। এরপর তাকে হত্যার চেষ্টা করা ব্যর্থ হয় এই সম্প্রদায়ের লোকেরা। পরিশেষে তাকে ইহুদি সম্প্রদায় থেকে বহিষ্কার করা হয়। বহিষ্কার করার কারণ হিসেবে বলা হয়: "ঈশ্বরের দেহ আছে, স্বর্গদূতদের ধারণা কল্পনাবিলাস মাত্র এবং অমরত্ব সম্পবন্ধে বাইবেল কিছুই বলতে পারে না- এসব মত প্রচার করে তিনি ধর্মের বিরুদ্ধাচরণ করেছেন।" বহিষ্কার হওয়ার সংবাদ স্পিনোজা শান্তভাবে গ্রহণ করেন। তার বিরুদ্ধে যে এ ধরনের পদক্ষেপ নেয়া হবে তা তিনি আগে থেকেই জানতেন। বহিষ্কৃত হওয়ার পর তিনি নিজের বাল্য নাম বারুখ পরিবর্তন করে এই শব্দেরই লাতিন প্রতিশব্দ বেনেডিক্টাস রাখেন।
বহিষ্কারের ঘটনার পর স্পিনোজা আমস্টারডামে নিঃসঙ্গ জীবন-যাপন করতে থাকেন। এ সময় তার পেশা ছিল চশমার কাচ পরিষ্কার করা। তার একটি দোকান ছিল যেখানে তিনি দিনের অনেকটা সময় কাজ করতেন। চার বছর তিনি এই পেশা নিয়েই আমস্টারডামে বসবাস করেন। এরপর নেদারল্যান্ডেরই হেগ শহরের উপকণ্ঠে নতুন আবাস গড়ে তোলেন। ১৬৬০-এর দশকের প্রথম দিকে স্পিনোজার নাম ছড়িয়ে পড়ে। কয়েকটি বিখ্যাত গ্রন্থ প্রকাশই ছিল এর কারণ। তার প্রথম প্রকাশনা ছিল Tractatus de intellectus emendatione। ১৬৬৩ সালে তিনি "কজিটা মেটাফিজিকা" শিরোনামে রনে দেকার্তের প্রিন্সিপিয়া ফিলোসফিয়া গ্রন্থের দ্বিতীয় খণ্ডের একটি সার-সংক্ষেপ প্রকাশ করেন। তার খ্যাতি ছড়িয়ে পড়া তকালীয়ন বিখ্যাত দার্শনিক ও বিজ্ঞানী গটফ্রিড লাইবনিজ এবং হেনরি অলডেনবুর্গ তার সাথে সাক্ষাৎ করেন। জীবদ্দশায় প্রকাশিত তার অপর দুইটি বিখ্যাত গ্রন্থ হল "ট্র্যাকটাটাস থিওলোজিকো-পলিটিকাস" (১৬৭০) এবং "ট্র্যাকটাটাস পলিটিকাস"।
ট্র্যাকটাটাস থিওলোজিকো-পলিটিকাস নামক বইটিতে বাইবেলের সমালোচনার পাশাপাশি তার রাষ্ট্রনৈতিক মতবাদের সুস্পষ্ট প্রকাশ ঘটেছে। দৃষ্টিভঙ্গির দিক থেকে এই বইটি এতোটাই উদারনৈতিক ছিল যে, নেদারল্যান্ডের মতো একটি সহিষ্ণু দেশেও তাকে এটি ছদ্মনামে প্রকাশ করতে হয়েছিল। এতো কিছু করেও তিনি পার পাননি। বইটি সেদেশে নিষিদ্ধ ঘোষিত হয়েছিল। সরকার কর্তৃক নিষিদ্ধ ঘোষিত এবং ইহুদি ও ক্যাথলিক মহলে বিরোধিতার সম্মুখীন হলেও বইটি শিক্ষিত ও মুক্ত সমাজে বিপুল জনপ্রিয়তা অর্জন করে। এই গ্রন্থের জনপ্রিয়তা এবং গুরুত্ব লক্ষ্য করেই তখন তাকে হাইডেলবুর্গ বিশ্ববিদ্যালয়ের দর্শন বিভাগের অধ্যাপক পদে যোগ দানের জন্য আহ্বান জানানো হয়। তাকে একথা জানানো হয় যে, প্রতিষ্ঠিত ধর্মের বিরুদ্ধাচরণ না করলে তাকে শিক্ষাদানের ব্যাপারে পূর্ণ স্বাধীনতা দেয়া হবে। শিক্ষকতার কাজে যথেষ্ট সময় দানে সক্ষম হবেননা এবং উল্লেখিত শর্তটি তার পক্ষে পালন করা সম্ভব নয় ভেবে স্পিনোজা এই আহ্বান উপেক্ষা করেন। এরপর তার জীবদ্দশায় তিনি আর কোন গ্রন্থ প্রকাশ করেননি। তবে বন্ধু, শুভাকাঙ্ক্ষী এবং সমালোচকদের সাথে তিনি পত্র যোগাযোগ অব্যাহত রেখেছিলেন।
মৃত্যু
১৬৭০ সালের পর স্পিনোজা পত্র যোগাযোগ ছাড়া আর তেমন কিছু প্রকাশ করেননি। কিন্তু এ সময় তিনি দু্ইটি বই লেখার কাজ চালিয়ে যাচ্ছিলেন। "বোধের সযশোধন সম্বন্ধে" নামক একটি অসমাপ্ত বই শেষ করার কাজে তিনি মনোনিবেশ করেন। এছাড়া প্রতিদিন সন্ধ্যায় দোকান বন্ধ করার পর তিনি তার প্রধান গ্রন্থ এথিক্‌স রচনার কাজে লেগে যেতেন। এভাবে লেখালেখি করে ১৬৭৪ সালে তিনি এই বিখ্যাত গ্রন্থ রচনার কাজ সমাপ্ত করেন। পাণ্ডুলিপিটি তিনি লাইবনিজ সহ তার কয়েকজান বন্ধুকে দেখান। ১৬৭৫ সালে বইটি প্রকাশ করবেন বলে ভেবেছিলেন। কিন্তু প্রকাশের আগেই ধর্মানুরাগী সমাজে ছড়িয়ে পড়ে যে তিনি আরেকটি নিরীশ্বরবাদী গ্রন্থ প্রকাশ করতে যাচ্ছেন। এর ফলে তার আর এই বই প্রকাশ করা হয়ে উঠেনি। ১৬৭৭ সালের ফেব্রুয়ারি ২১ তারিখে নেদারল্যান্ডের হেগ শহরের উপকণ্ঠে নিজস্ব বাসভবনে তিনি মৃত্যুবরণ করেন। মৃত্যুর পর অসংখ্য চিঠিপত্র এবং কিছু অপ্রকাশিত রচনাবলীর সাথে তার বিখ্যাত এথিক্‌স গ্রন্থটি তার কক্ষে পাওয়া যায়। এ সব ছিল স্পিনোজার সারা জীবনের সঞ্চয়।
স্পিনোজার দর্শনের উৎস
স্পিনোজার দর্শন বেশ কয়েকটি উৎস থেকে অনুপ্রেরণা লাভ করেছে। এগুলোকে উৎস হিসেবে উল্লেখ করলেও এটি মানতেই হবে যে, তার দর্শন ছিল অনন্য এবং মৌলিক। ১৬৬০ সালে তিনি যখন আমস্টারডামে প্রত্যাবর্তন করেন তখন থেকেই একজন স্বাধীন, নির্ভীক ও মৌলিক দার্শনিক হিসেবে নিজেকে প্রতিষ্ঠিত করতে পেরেছিলেন। বার্ট্রান্ড রাসেলের মতে, দার্শনিক দক্ষতার দিক থেকে কেউ কেউ হয়তো স্পিনোজাকে অতিক্রম করে থাকতে পারেন, কিন্তু নীতিনিষ্ঠার দিক থেকে তিনি ছিলেন সর্বশ্রেষ্ঠ। যাহোক তার দর্শনের উৎসগুলো এখানে আলোচিত হচ্ছে:
স্পিনোজা সর্বপ্রথম ঐতিহ্যবাহী ইহুদি দার্শনিকদের দ্বারা প্রভাবিত হয়েছিলেন। এদের মধ্যে ছিলেন মাইমোনাইড্‌স এবং এবিসেব্রন। এদের প্রেরণায়ই তিনি মধ্যযুগীয় আরব দর্শনের সাথে পরিচয় লাভের সূত্র খুঁজে পান। আরবীয় এরিস্টটলবাদ, নব্য-প্লেটোবাদ এবং সক্রিয় বুদ্ধি সম্পর্কে মুসলিম দার্শনিকদের মতের সাথে তিনি পরিচিত হন। তিনি যে স্বতঃসিদ্ধ ও প্রতিজ্ঞা থেকে সিদ্ধান্তে উপনীত হওয়ার পদ্ধতি অনুশীলন করতেন তা মধ্যযুগীয় দর্শন সম্বন্ধে সুস্পষ্ট থাকারই ফলশ্রুতি।
জর্দানো ব্রুনোর মতের সাথে তিনি বিশেষভাবে পরিচিত ছিলেন। ব্রুনোর মতে সকল পদার্থ একই আদিম পদার্থ থেকে উৎপন্ন। সমগ্র বিশ্বজগৎ এক; জড় এবং চেতনা এক এবং অভিন্ন। ব্রুনোর দর্শন দ্বারা স্পিনোজা কতখানি প্রভাবিত হয়েছিলেন তা বাংলাদেশী দর্শন শিক্ষক ডঃ আমিনুল ইসলামের উক্তি থেকে বোঝা যায়: বহুর মধ্যে একত্বকে প্রতক্ষ্য করা, জড়ের মধ্যে চেতনা এবং চেতনার মধ্যে জড়কে দেখা, যে একত্বের মধ্যে পরিদৃশ্যমান সব বিরোধ ও সমগ্র জগৎ এক ও অভিবক্ত সত্তারূপে প্রতীত হয়, তাতে আরোহল করাই দর্শনের মূল লক্ষ্য- স্পিনোজা দর্শনে ব্রুনোর এ মতের প্রতিধ্বনি শোনা যায়।
স্পিনোজার দর্শন
স্পিনোজার দর্শনকে যুক্তিবাদী চিন্তাধারার অংশ হিসাবে বিবেচনা করা হয়, যার অর্থ হল এর হৃদয়ে ধারণা গুলি বাস্তবতার সাথে পুরোপুরি মিলে যায়, একইভাবে গণিতকে বিশ্বের একটি সঠিক উপস্থাপনা বলে মনে করা হয়। রেনে দেকার্তকে অনুসরণ করে, তিনি 'স্পষ্ট এবং স্বতন্ত্র ধারণা' থেকে যৌক্তিক বাদ দিয়ে সত্যকে বোঝার লক্ষ্য নিয়েছিলেন, এমন একটি প্রক্রিয়া যা সর্বদা স্বতঃসিদ্ধের 'স্বতঃস্ফূর্ত সত্য' থেকে শুরু হয়।
স্পিনোজা লিখিত
Project Gutenberg: Part 1 Part 2 Part 3 Part 4
চার্লস কো
চার্লস রবার্ট কো (২৬ অক্টোবর, ১৯২৩ - ১৬ মে, ২০০১) একজন মার্কিন অপেশাদার গল্ফ খেলোয়াড ছিলেন যাকে অনেকে ইতিহাসের অন্যতম সেরা মার্কিন অপেশাদার গল্ফ খেলোয়াড় হিসেবে বিবেচনা করেন। দুইবারের মার্কিন অপেশাদার বিজয়ী কো কোন কারণে পেশাদার হননি কারণ তিনি ১৯৯৮ সালে বলেছিলেন, "যখন আমি বড় হচ্ছিলাম, তখন গল্ফ ছিল একটি ভদ্রলোকের খেলা", বা তার স্ত্রী বলেছিলেন, "যদি আমি চিন্তা করি আমি একটি স্যুটকেস থেকে তিনটি বাচ্চাকে বড় করতে যাচ্ছি, আমি পাগলাটে ছিলাম। তেল ব্যবসায়ে তিনি সফলতা লাভ করেছিলেন।
ওকলাহোমার আর্ডমোরায় জন্মগ্রহণকারী কো দ্বিতীয় বিশ্বযুদ্ধের সময় পাইলট হিসাবে দায়িত্ব পালন করেন এবং পরে ১৯৪৬-৪৮ পর্যন্ত ওকলাহোমা বিশ্ববিদ্যালয়ে যোগদান করেন। তিন বছরই তিনি বিগ সেভেন কনফারেন্স চ্যাম্পিয়নশিপ জয় লাভ করেন। তিনি বিটা থেটা পাইয়ের গামা ফি অধ্যায়ের সদস্য ছিলেন।
কো ১৯৪৯ সালে আমেরিকান অপেশাদার চ্যাম্পিয়নশিপ জিতেন, ফাইনালে তিনি রুফাস কিংকে ১১ ও ১০ এ পরাজিত করেছিলেন এবং ১৯৫৮ সালে টমি অ্যারনকে ৫ ও ৪ ব্যবধানে হারিয়ে আবারও জয়ী হন। ১৯৫৯ সালের টুর্নামেন্টে তিনি জ্যাক নিক্লাউসের কাছে হেরে রানার-আপ হিসাবে টুর্নামেন্ট শেষ করেন। কো ১৯৫০ সালে ওয়েস্টার্ন অ্যামেচার জিতেন এবং ১৯৫১ সালে ব্রিটিশ অ্যামেচারের ফাইনালে উঠেন এবং ডিক চ্যাপম্যানের কাছে হেরে যান। তিনি ১৯৪৭, ১৯৪৯, ১৯৫২ এবং ১৯৫৬ সালে চারটি ট্রান্স-মিসিসিপি অ্যামেচার জিতেন। তিনি ১৯৪৯ থেকে ১৯৬৩ সাল পর্যন্ত ছয়টি ওয়াকার কাপ দলে খেলেছিলেন, ১৯৫৯ সালে দলের অধিনায়ক হিসাবেও ছিলেন এবং ১৯৫৭ সালে সপ্তমবার দলে অ-খেলোয়াড় অধিনায়ক হিসাবে ছিলেন।
কো ১৯ টি মাস্টার্স টুর্নামেন্টে প্রতিদ্বন্দ্বিতা করেছেন এবং প্রায় প্রতিটি মাস্টার্স অপেশাদার রেকর্ডের মালিক, যার মধ্যে রয়েছে সবচেয়ে বেশি কাটস মেড (১৫); সেরা-২৫ হিসাবে সমাপ্তি (৯); সেরা-১০ হিসাবে সমাপ্তি (৩); ঈগল (৬), রাউন্ড প্রেইড (৬৭) এবং সবচেয়ে বেশি সময় কম অপেশাদার (৬)। কো টানা চার দশক: ১৯৪০, ১৯৫০, ১৯৬০ এবং ১৯৭০ এর দশকে অগস্টায় কম অপেশাদার সম্মান জিতেছেন। তিনি আরও কিছু অপেশাদার রেকর্ডস এর মালিক, এর মধ্যে আছে সেরা সমাপ্তি (১৯৬১ সালে দ্বিতীয়), সর্বনিম্ন তৃতীয় রাউন্ডের স্কোর (১৯৫৯ সালে ৬৭), এবং ৭২ গর্তের খেলায় সর্বনিম্ন স্কোর (১৯৬১ সালে ২৮১)। ১৯৬১ সালে কো ছয় শট নিচে থেকে চূড়ান্ত পর্বে অংশ নিয়েছিলেন গ্যারি প্লেয়ারের এক স্ট্রোক পিছনে থেকে শেষ করেন।
কো ১৯৬৪ সালে বিশিষ্ট গল্ফ খেলোয়াড়ের স্বীকৃতি হিসাবে যুক্তরাষ্ট্র গল্ফ অ্যাসোসিয়েশন কর্তৃক প্রদত্ত বব জোনস পুরস্কার লাভ করেন। ২০০৬ সালের মেমোরিয়াল টুর্নামেন্টটিকে কোকে মরণোত্তর সম্মানিত করে এর নামকরণ করা হয়েছিল। যখন তিনি মারা যান, রকি মাউন্টেন নিউজ ক্যাসল পাইন্স গল্ফ ক্লাবের এক সদস্যের বরাত দিয়ে বলেছিল, "চার্লি কো জীবন ব্যতীত সব কিছুতে অপেশাদার ছিলেন।"
তাঁর সম্মানে ওকলাহোমা বিশ্ববিদ্যালয়ের গল্ফ সেন্টারের নাম চার্লি কো গল্ফ সেন্টার নামকরণ করা হয়েছে। ১৯৮৭ সালে তাকে ওকলাহোমা স্পোর্টস হল অফ ফেমে অন্তর্ভুক্ত করা হয়। কো ২০০১ সালের ১৬ মে ওকলাহোমা স্টেটের ওকলাহোমা সিটিতে ঘুমন্ত অবস্থায় মারা যান।
অপেশাদার জয় (৭)
এই তালিকা সম্ভবত অসম্পূর্ণ
ফলাফল কালরেখা
মাস্টার্সের উৎস: www.masters.com
যুক্তরাষ্ট্র ওপেন এবং যুক্তরাষ্ট অপেশাদার এর উৎস: USGA Championship Database
১৯৫৯ ব্রিটিশ অপেশাদার এর উৎস: [https://news.google.com/newspapers?nid=GGgVawPscysC&dat=19590528&printsec=frontpage The Glasgow Herald, May 28, 1959, pg. 9.]
যুক্তরাষ্ট্রের জাতীয় দলে উপস্থিতি
অপেশাদার
জ্যাসন রিঅ্যাক্টর
জ্যাসন রিয়েক্টর (JASON reactor) হলো যুুক্তরাজ্যের নৌবাহিনীর পারমাণবিক সাবমেরিন প্রকল্পে জড়িত সামরিক ও বেসামরিক কর্মীদের প্রশিক্ষণের জন্য লন্ডনের গ্রিনিচের রয়্যাল নেভাল কলেজে প্রতিরক্ষা মন্ত্রণালয় কর্তৃক স্থাপিত একটি স্বল্প-শক্তি সম্পন্ন পারমাণবিক গবেষণা চুল্লী।
নকশা
এটি মূলত আর্গোনট সিরিজের ১০ কিলোওয়াটের একটি গবেষণা চুল্লি, যা মার্কিন যুক্তরাষ্ট্রের আর্গোন ন্যাশনাল ল্যাবরেটরীতে ডিজাইন করা। যুক্তরাজ্যের রাজকীয় নৌবাহিনী পরীক্ষামূলকভাবে এবং প্রশিক্ষণের উদ্দেশ্যে এটি ব্যবহার করেছিল। রাজকীয় নৌবাহিনীর পারমাণবিক শক্তি চালিত ডুবোজাহাজগুলোতে ব্যবহৃত চুল্লিগুলো আসলে চাপযুক্ত জল চুল্লি (পিডাব্লুআর), যা কয়েক মিলিয়ন মেগাওয়াট শক্তি সরবরাহ করে।
পরিচালনা এবং ক্ষয়ক্ষতি
জ্যাসন রিয়েক্টর ১৯৬২ থেকে ১৯৯৬ সাল পর্যন্ত সেখানে সচল ছিল (এর আগে, ১৯৫৯ সালের ফেব্রুয়ারি থেকে এটি স্লাও'র ল্যাংলিতে হকার সিডলি নিউক্লিয়ার পাওয়ার কর্পোরেশন দ্বারা পরিচালিত হত) এবং ১৯৯৯ সালে এটি সম্পূর্ণরূপে ভেঙে ফেলা হয়েছিল। তখন সেখান থেকে ২৭০ টন (২৯৭ মার্কিন টন; ৫৯৫,২৪৮ পাউন্ড) তেজস্ক্রিয় বর্জ্য অপসারণ করা হয়।
ঝালাওয়াড়-বরন লোকসভা কেন্দ্র
ঝালাওয়াড়-বরন লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত।  লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ২০০৯ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।